Leikflokkur Húnaþings vestra setur upp Skógarlíf á aðventunni . Frumskógurinn vaknar til lífsins og við fylgjumst með magnaðri þroskasögu og ævintýrum Móglí , sem elst upp meðal dýra í skóginum . Skógarlíf er glæný leikgerð eftir Gretu Clough sem unnið hefur til alþjóðlegra verðlauna bæði sem leikskáld og sviðslistamaður . Leikgerðin er byggð á the Jungle Book eftir Rudyard Kipling . En auk þess að skrifa handritið leikstýrir Greta einnig verkinu . “ Það er okkur í Leikflokk Húnaþings vestra sönn ánægja að kynna heimsfrumsýningu á þessu verki í félagsheimilinu á Hvammstanga dagana 13. - 15. desember . Miðasala fer fram á heimasíðu leikflokksins www.leikflokkurinn.is ” . Áhorfendur fá að kynnast fjölbreyttum og skemmtilegum sögupersónum , tónlist og hönnun undir indverskum áhrifum í framsetningu fjölbreytts og hæfileikaríks hóps fólks úr Húnaþingi vestra . Þetta er ævintýri sem þið megið alls ekki missa af .